Алматы облысында атыс болып, үш адам зардап шекті
DATE: 16:35, 28 Қазан 2024 | GMT +5
TITLE: Алматы облысында атыс болып, үш адам зардап шекті
URL: https://kaz.inform.kz/news/almati-oblisinda-atis-bolip-ush-adam-zardap-shekt-b280bf/
META: DATE: 16:35, 28 Қазан 2024 | GMT +5
TOTAL WORDS: 103
AUTHOR(S):
TEXT: Бұл туралы мәлімет бұқаралық ақпарат құралдарының бірінде пайда болды. Баспа мәліметінше, жағдай 27 қазан күні Қонаев қаласына жақын жердегі Іле өзенінің маңында болған. Малшы мас күйінде жолдастарына аңшы мылтығынан оқ атқан. 63 жастағы ер адам дене жарақатымен жергілікті ауруханаға жеткізілді. Тағы екеуіне медициналық көмек көрсетілді. Алматы облысының полиция департаменті күдіктінің ұсталғанын мәлімдеді. «Адам өлтіруге оқталу дерегі бойынша қылмыстық іс қозғалды, полиция қызметкерлері жедел іздестіру шараларын жүргізу барысында 39 жастағы күдіктіні анықтап, ұстады және уақытша ұстау изоляторына қамады», - деп хабарлады департаменттің баспасөз қызметі. Тергеу барысы облыстық полиция департаменті басшылығының бақылауына алынды. Еске салайық, былтыр Алматы облысында атыс болып, бір адам қаза тапқан еді
